**De Menschn**.

Heit hot mi a Gedaunkn quölt. Wos is des eigentlich de Wöt?

De Wöt hot sovüle Planeten.Zu monche fliagns scho mit Raketen.

Kanna was wo des gaunze endet.Da Herrgott hot uns des gespendet.

Des isd Meinung vu de Theologen.Owa ma kaun a Aundare frogn.

De sogn do hots an Knall gegeben.Und a übermächtiges Beben.

Daun über Milliardn Joah.Kommen Lebewesen vor.

Net da Herrgott oder Religion.Na des woa de Evolution

Sogt do widerum a gaunz a GscheidaUnd so geht des immer weida.

Oba mia is des gaunz gleich.Oder wass ana vu eich??

Doch eigentlich woit i heit schreim,von der Oat da Menschn an Reim.

Weu irgendwie liegts ma am Herzen.Ans mecht i net. Darüber Scherzen.

Na Leidln des is mit Sicherheit ka Spass,wos maunche Menschn treibt durch Hass.

De an speans ei weus nur laut denkn.De Menschn dan si goa nix schenkn.

Köpfn, Kreizing und Vabrennan.Vergasen, Kopfschuss und Dahängan.

Gegenseitig bombardierenSog haum de menschn goa ka Hirn?

Menschenverochtende DiktatorenSöbst manans se san auserkoren.

Um die anderen zu leitenDes san meistens de Supergscheidn.

Jo genau des san de RotznDo kummt ma glei wieda des kotzn.

Auf da aundan Seiten muass ma sogn.Wer führt Befehle aus ohne frogn.

Wer bringt Leit um wegn an Ordn.Wer duat blindlinks umanaunda mordn??

Is des wirklich nur da Hass.Oder mocht des maunchn Spass.

De an sogn mia haum miassn´d Menschheit rettn.

Haun de Bombn owe während de aundan betn.

An hots gem der hot netamoi studiert. Hot Millionen Leit verwirrt.

Olle woans von eam geblendet Haum kan anzign Gedaunk verschwendet.

Wias unsre Judn umbrocht haum Des is a anziga Oiptraum.

Oder A Heer mit Pferd a Flottes Mit an Kreiz sans grittn im Namen Gottes.

Haum i wass net wiafü ogschlocht. Sogts haum de domois schon net doch

An aundan den haums sogoa no globt.Dea hot Atombombn scho ghobt.

Hots oweghaut gaunz unbekümmert.Hot gaunz Hiroshima zertrümmert.

In Dschungl haums miassn maschiern. Hundertausende massakriern.

Und de Waffenindustrie Hot si de Händ griem wia no nie.

Bomben de de Haut vabrennan, so siachst kinder umanaunda rennan.

Denan Indianern haums ois gnumman.Net nua ois „Entdecker“ san de kumman.

Jo und an, den deaf man net vagessn.Der is do drüm im Kreml gsessn.

Dea hot de eigan Leit umbrocht. Nua dass eam kana nimmt sei Mocht.

De Menschn haum nix ghobt zum fressn und de san auf eanare goidanen Sessln gsessn. Oba wos wü i damit sogn.

Vielleicht nur dass si de Leit mehr söba frogn.

Is des olles woa wos schreim und redn. Oder verkaufns uns ois d´ Bledn.

Wos is jetzt mit de Lobbyisten, mit Politiker auf eanare Gehoitslistn.

Großindustrielle kaufn si de Mocht. Bis wieder amoi uandlich krocht.

Vüle sogn: „Mia kennan eh nix tuan unds geht scho weiter mitn unendlichn Konsum.

Klumpat kaufn wos ma goa net braucht. Wuascht obs bei de Chinesn raucht.

Auf de Müllberg von unsan Klumpat. Dass sis Klima sogoa scho draht.

Ajo ans deafst a net vagessn.Dass de Fisch unser gaunzes Plastik fressn.

Maunchn Politikern is no wuascht.Ob Millionen sterbn vor Duascht.

Doch waun ma uns ins weltall schiassn. Daun wean se a mit uns geh miassn.

Nix mehr zöht des gaunze Göd, wos vurher ghobt haum auf da Wöd.

Weu am Schluss is jeder gleich, oba oam woa oda reich.

Sogts ma, warum muass des soweit kumma?Wos isn des für kraunke Nummer?

Unendlich kunnt i weidaschreim. Oba i loss eh schob bleim.

Nur ans no liebe Entscheidungsträger: Mochts ma de Menschen net zu Menschnjäger..

Teits den Apparat entmistn. Lossts eich nix sogn von Lobbyisten.

De wön nua dassd Reichn reicher werdn, tan so unsan Friedn stean.

Lossts uns des gaunze Spü beenden.und net so fü Energie verschwenden.

Guat kunnt ma mitanaunda leben, tat jeder wos vom Kuchn gebn.

I kaun nur hoffn dass meine Zeilen, den einen oder anderen ereilen.

Der so wia i darüber denkt

und so da Wöd an Friedn schenkt.

(Gerald Kastner 2017)